stanford-oval/wikipedia huggingface dataset:
Blasphemy

| Blasphemy |
| --- | --- |

 Yhtye vuonna 2009.
Tiedot
Toiminnassa:  1984–
Tyylilaji:  black metal sotametalli
Kotipaikka:  Burnaby, Brittiläinen Kolumbia, Kanada
Laulukieli:  englanti
Jäsenet:  Nocturnal Grave Desecrator and Black Winds, laulu   Caller of the Storms, kitara   Deathlord of Abomination and War Apocalypse, kitara   Three Black Hearts of Damnation and Impurity, rummut   V. Kusabs (sessiojäsen), basso  
Levy-yhtiö:  Osmose Productions Nuclear War Now!
Infobox OKNimi-testi OK: 
Blasphemy on vuonna 1984 perustettu Kanadan Burnabystä kotoisin oleva black metal -yhtye. Parhaiten yhtye on tunnettu perustamansa marginaalisen sotametalli (engl. war metal) -alagenren johdosta. Yhtyeen musiikki on soitannallisesti raakaa ja yksinkertaista black metalia, mutta laulu muistuttaa enemmän death metal -tyyppistä murinaa, kuten Vonilla ja Sarcófagolla. Yhtyeen sanotaan olevan yksi ensimmäisistä, ellei ensimmäinen, black metalia soittava kanadalaisyhtye, aikana jolloin hyvin harvat olivat maailmanlaajuisesti edes kuulleet black metalin käsitteestä. Vaikka yhtye ei ole julkaissut kokopitkää levyä vuosiin, se on silti toiminnassa. Yhtyeen nykyinen levy-yhtiö on Osmose Productions.
Diskografia > Demot

Blood Upon the Altar (1989)
Die Hard Rehearsal (2001)
Blood Upon the Soundscape (2018)
Diskografia > Pitkäsoitot

Fallen Angel of Doom (1990)
Gods of War (1993)
Diskografia > Livealbumit

Live Ritual: Friday the 13th (2002)
Desecration of São Paulo - Live in Brazilian Ritual Third Attack (2016)
Victory (Son of the Damned) (2018)
Desecration of Belo Horizonte: Live in Brazilian Ritual - Fifth Attack (2019)
Aiheesta muualta

Blasphemy Last.fm:ssä (englanniksi)
Blasphemy Encyclopaedia Metallumissa (englanniksi)
Blasphemy Myspacessa (englanniksi)
Basenji

| Basenji |
| --- | --- |

Avaintiedot
Alkuperämaa:  Kongon demokraattinen tasavalta
Määrä:  Suomessa rekisteröity 2 471 (3/2024)
Rodun syntyaika:  ikivanha rotu
Alkuperäinen käyttö:  metsästys
Nykyinen käyttö:  harrastus- ja seurakoira
Elinikä:  13–14 vuotta
Muita nimityksiä:  basu, kongonpystykorva[lähde? ]
FCI-luokitus:  ryhmä 5 Pystykorvat ja alkukantaiset koirat alaryhmä 6 Alkukantaiset koirat #43
Ulkonäkö
Paino:  9,5–11.5 kg
Säkäkorkeus:  urokset 43, nartut 40 cm
Väritys:  punainen, musta, tricolor, brindle tai parkin ruskea. Valkoista tulisi olla käpälissä, rinnassa ja hännänpäässä. Piirto, valkoiset raajat ja kaulus ovat hyväksytyt.
Tricolor-basenji
Basenji (lingalaksi mbwá na basɛ́nzi) on vanha koirarotu, joka tunnettiin aiemmin nimellä kongonpystykorva. Rotujärjestö Suomen Basenjit – Finnish Basenjis ry kuuluu vinttikoiraliittoon.
Ulkonäkö

Basenji on pystykorva. Sen ilme on valpas ja olemus gasellimainen. Silmät ovat tummat, pienet ja mantelin muotoiset. Otsassa basenjilla on selvät rypyt. Basenji on mittasuhteiltaan neliömäinen eli se on pituuteensa nähden korkearaajainen koira. Vaikka basenji ei hauku, se ei ole äänetön koirarotu. Basenji ääntelee muiden koirien tapaan haukkumista lukuun ottamatta.
Väriltään basenji voi olla punavalkoinen, mustavalkoinen, tricolour tai bridle-valkoinen. Muitakin väriyhdistelmiä on olemassa, mutta niitä ei hyväksytä näyttelyissä. Tassut, rinta ja hännänpää ovat aina valkoiset. Lisäksi rodulla voi olla valkoinen piirto, kaulus ja raajat. Turkki on sileä, lyhyt ja ihonmyötäinen. Ihannesäkäkorkeus on  uroksilla noin 43 cm, nartuilla noin 40 cm. Painon ihanne on väliltä 9,5–11 kg. Basenjin häntä on tiiviisti rullalle kiertynyt ja noin 20 cm pitkä. Hännän tulee tehdä vähintään yksi kierros, mutta siinä voi olla myös kaksi kierrosta.
Punavalkoinen
Brindle-valkoinen
Mustavalkoinen
Tricolour eli kolmivärinen
Luonne ja käyttäytyminen

Basenji on kuuluisa siitä, ettei se hauku vaan päästelee vingahtelevia ääniä eli "jodlaa". Se poikkeaa suurimmasta osasta koirarotuja myös siten, että nartuilla on kiima-aika vain kerran vuodessa kuten susilla ja dingoilla.
Basenji voi olla vieraita kohtaan hieman varautunut, mutta omaa laumaansa se rakastaa suunnattomasti. Rodulla on vahva reviirivietti. Basenji tarvitsee paljon säännöllistä liikuntaa. Sillä on voimakas riistavietti, jonka ansiosta sen kanssa voi harrastaa maasto- ja ratajuoksua. Rodussa ilmenee silloin tällöin kissamaisia piirteitä, kuten sen tapa pestä itsensä käpälällään. Basenjit ravaavat myös välillä kuin hevoset. Basenji kiintyy omistajaansa herkästi. Basenji on myös älykäs, mutta sillä ei yleensä ole juurikaan miellyttämishalua. Basenji on luottavainen ja reipas koirarotu.
Nykyisin basenji on yleensä seurakoira. Suomessa sitä käytetään myös rata- ja maastojuoksukilpailuissa.
Alkuperä

Basenji on koiraroduista vanhimpia: rodun kantamuotoja on kuvattu jo egyptiläisissä hautamaalauksissa. 1800-luvun loppupuolella tutkimusmatkailijat löysivät basenjeja Pohjois-Afrikasta Niilin ja Kongo-joen alkulähteiltä, missä paikalliset alkuasukkaat käyttivät niitä metsästyskoirina. Nykyään rodun alkuperämaana pidetään Kongoa.
Basenjit elivät kylissä ihmisten keskellä, mutta eivät olleet varsinaisia lemmikkejä, vaikka olivatkin erittäin arvostettuja metsästyskumppaneina. Koiria käytettiin muun muassa leijonien, rämerottien ja apinoiden metsästyksessä. Suurta saalista basenjit metsästivät laumoina. Basenjit elivät ruokaa rosvoamalla, ja ominaisuus on edelleen voimakkaasti tallella lemmikkibasenjeillakin.
Ensimmäiset basenjit tuotiin Eurooppaan 1900-luvun alkupuolella. Ensimmäinen tuotiin kuuluisaan Cruftin näyttelyyn Englantiin vuonna 1937. Koiran omistaja kutsui koiraansa basenjiksi. Se on afrikkalainen sana, joka tarkoittaa pensaikon asukasta.
Jalostus

Rodun kantakirjat ovat edelleen avoimet eli rotuun voidaan hyväksyä uusia yksilöitä ja näin laajentaa rodun geenipoolia, näitä koiria kutsutaan "avongaroiksi". Avongaraksi voidaan myös rekisteröidä koira, jonka molemmat vanhemmat ovat sataprosenttisia avongaroja. 2000-luvun alussa Yhdysvalloista tuotiin Suomeen ensimmäinen avongara (brindleuros), sittemmin niitä on tuotu lisää, myös alkuperämaasta Kongosta.
Aiheesta muualla

Kuvia tai muita tiedostoja aiheesta Basenji Wikimedia Commonsissa
Rotumääritelmä (Suomen Kennelliitto, pdf)
"Kongonterrieri" eli 1930-luvun basenji
Betrayal at Krondor

| Betrayal at Krondor |
| --- | --- |

Kehittäjä:  Dynamix
Julkaisija:  Sierra On-Line
Jakelija:  Steam
Suunnittelija:  Neal Hallford, John Cutter
Säveltäjä:  Jan Paul Moorhead
Julkaistu:   22. kesäkuuta 1993
Lajityyppi:  roolipeli
Pelimuoto:  yksinpeli
Ikäluokitus:  ESRB: Kaikenikäisille  USK 0 
Alusta:  DOS
Jakelumuoto:  Levyke ja digitaalinen jakelu
Lisää peliartikkeleitaVideopelien teemasivulla
Infobox OK  : 
Betrayal at Krondor on Dynamixin kehittämä ja Sierra On-Linen julkaisema roolipeli, joka on julkaistu vuonna 1993 julkaistu DOS-alustalle. Pelin sijoittuu Raymond E. Feistin Riftwar-kirjasarjan Midkemia-fantasiamaailmaan. Pelille julkaistiin vuonna 1998 jatko-osa Return to Krondor.
Pelaaminen

Peliin on pyritty rakentamaan kirjanomaista tuntua: juoni on jaettu kappaleisiin, pelitilanteen tallentamista kutsutaan kirjanmerkin luomiseksi ja peliin on kirjoitettu huomattava määrä kirjallista kuvailua, jossa käytetään yleisesti etäännyttäväksi tulkittavaa kolmannen persoonan kertojaääntä. Toisaalta peli mahdollistaa aikalaisiinsa verrattuna sangen vapaan liikuskelun pelimaailmassa.
Peli käyttää 256-väristä 320x200 VGA-tilaa. Ulkomaailma on kuvattu sprite-grafiikkaa ja teksturoitua 3D-grafiikkaa yhdistelevän pelimoottorin avulla. Vuoropohjaisessa taistelussa hahmot esitetään valokuvista digitoituina, animoituina spriteinä, merkittävät kaupungit ja vastaavat paikat on esitetty maalauksesta digitoituna kuvana, johon on määritetty hotspotteja.
Aiheesta muualla

Betrayal at Krondor MobyGamesissa (englanniksi)
Betrayal at Krondor Help Web (Arkistoitu – Internet Archive), yksi suurimmista peliä käsittelevistä apusivustoista
Crystal Kay

Crystal Kay vuonna 2008.
Crystal Kay Williams (s. 26. helmikuuta 1986) on japanilainen poplaulaja. Hän syntyi afroamerikkalaiselle isälle ja korealaistaustaiselle äidille Jokohamassa.
Crystal Kay nousi suuren yleisön tietoisuuteen jo teini-iässään. Hänet tunnetaan lähinnä soolourasta, mutta hän on tehnyt myös yhteistyötä muun muassa m-flo-kokoonpanon kanssa.
Albumit

C.L.L Crystal Lover Light (2000)
637: Always and Forever (2001)
Almost Seventeen (2002)
4 Real (2003)
Crystal Style (2005)
Call Me Miss... (2006)
All Yours (2007)
Color Change! (2008)
Spin the Music (2010)
Vivid (2012)
Shine (2015)
For You (2018)
Aiheesta muualla

Viralliset sivut (englanniksi), (japaniksi)
Daniil Markov
Aiheesta muualla

NHL.com
Jatkoaika (Arkistoitu – Internet Archive)
Daniil Move

| Daniil Move |
| --- | --- |

Henkilötiedot
Kansalaisuus:   Venäjä
Moottoriurheilija
Aikaisemmat sarjat
2008-2013   2007   2006   2005   2004:  World Series by Renault   International Formula Master   F3000 International Masters   3000 Pro Series   Formula Rus
Dаniil Jurjevitš Move (ven. Даниил Юрьевич Мове, s. 11. joulukuuta 1985 Moskova) on venäläinen autourheilija, joka kilpailee tällä hetkellä World Series by Renault -sarjassa.
Ura

Moven sijoituttua toiseksi venäläisessä Formula Rus -sarjassa, hän lähti 3000 Pro Series -sarjaan. Siellä hän ei saanut kauden aikana yhtään pistettä, ja siirtyi F3000 International Masters -sarjaan. Siellä hän sijoittui yhden kerran palkintopallille, mutta hän keräsi kauden aikana vain 11 pistettä ja jäi sarjassa sijalle 16.
Kaudella 2007 Move kilpaili sekä World Series by Renault -sarjassa että myös International Formula Master -sarjassa. International Formula Master -sarjassa hän sai kauden aikana 8 pistettä ja sijoittui sijalle 18. World Series by Renault -sarjassa hän jäi pisteittä.
Kaudella 2008 Move kilpailee ainoastaan World Series by Renault -sarjassa. Hän on kerännyt Silverstonen osakilpailujen jälkeen 6 pistettä ja on sijalla 21.
Aiheesta muualla

Daniil Moven viralliset kotisivut (Arkistoitu – Internet Archive) (venäjäksi), (englanniksi)
Daniil Move ajamassa Silverstonessa World Series by Renault -kaudella 2008
Bloomsday

| Bloomsday |
| --- | --- |
 Bloomsdayn viettäjiä Davy Byrnen pubin edustalla.
Tyyppi:  vuosipäivä
Vietetään:  16. kesäkuuta
Järjestämistiheys:  vuosittain
Liittyy:  Odysseus-romaaniin
Bloomsday on 16. kesäkuuta James Joycen Odysseus-romaanin ihailijoiden ympäri maailman viettämä juhlapäivä. Sen aikana kerrataan Odysseus-romaanin tapahtumia; romaanin tapahtumat sijoittuivat kesäkuun 16. päivään vuonna 1904. Nimi ”Bloomsday” tulee kirjan päähenkilöstä Leopold Bloomista. Dublinissa romaanin ihailijat pukeutuvat edvardiaanisiin asuihin ja kokoontuvat romaanin tapahtumapaikoille. The James Joyce Centre järjestää monien muiden tapahtumien lisäksi Bloomsdayn aamiaisia, joilla syödään muun muassa munuaisia, joita herra Bloom söi aamiaiseksi kirjassa.
Vuonna 2004, Bloomsdayn satavuotispäivänä, Dublinissa 10 000 ihmistä osallistui Bloomsdayn ulkoilma-aamiaiseen.
Aiheesta muualla

Sipilä, Annamari: BLOOMSDAY – syy matkustaa Dubliniin (Arkistoitu – Internet Archive). Helsingin Sanomat 29.5.2004.
Bloomsbury Publishing

Bloomsbury Publishing on Yhdistyneessä kuningaskunnassa toimiva kirjankustantamo. Harry Potter -kirjat ovat tunnetuimpia sen kustantamista kirjoista.
Kustantamon perusti vuonna 1986 aikaisemmin alalla työskennellyt Nigel Newton. Yhtiö kirjautui Englannin yritysrekisteriin vuonna 1995, jolloin sen arvo oli 5,5 miljoonaa puntaa. Kustantamo laajeni myös Amerikkaan ja muualle maailmaan. Vuonna 1999 Bloomsburyn tulot nousivat räjähdysmäisesti ensimmäisten Harry Potter -kirjojen myötä.[lähde? ] Sittemmin yritys on hankkinut muita kustantamoja omistukseensa.
Aiheesta muualla

Bloomsbury Homepage
Bloomsbury Investor relations website
Bloomsbury Online Library (Arkistoitu – Internet Archive)
Clayton Keller

| Clayton Keller |
| --- | --- |

Henkilötiedot
Syntynyt: 29. heinäkuuta 1998 (ikä 26) Swansea, IL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  77 kg
Seura
Seura:  Utah Hockey Club
Sarja:  NHL
Pelinumero:  9
Pelaajaura
Pääsarjaura:  2017–
NHL-varaus:  7. varaus, 2016 Arizona Coyotes
Clayton Keller (s. 29. heinäkuuta 1998 Swansea, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Utah Hockey Clubissa. Hän toimii joukkueen kapteenina. Arizona Coyotes varasi hänet ensimmäisellä kierroksella koko NHL:n varaustilaisuuden seitsemäntenä pelaajana kesällä 2016. Keller on pelipaikaltaan keskushyökkääjä, mutta hän osaa pelata myös laidassa.
Ura > Seuraura

Keller on saanut kiekko-oppinsa Missourin Saint Louisin alueella. Hän pelasi juniorina mm. St. Louis Jr. Bluesin joukkueessa. Keller kävi tämän jälkeen high schoolin Shattuck St. Mary'sissa, Minnesotassa vuosina 2012–2014. Kaudella 2012–2013 hän teki juniorisarjassaan 60 runkosarjaottelussa yli kahden tehopisteen tahdilla tehot 58+71=129, joilla Keller voitti St. Mary'sin sisäisen piste-, maali- ja syöttöpörssin. Hän oli joukkueensa paras pistemies myös high school seuraavalla kaudella 2013–2014 tehoilla 36+41=77. Windsor Spitfires varasi Kellerin 40. pelaajana OHL:n varaustilaisuudessa 2014. Hän ei kuitenkaan koskaan siirtynyt CHL:ään, jotta Keller voisi myöhemmin pelata Yhdysvaltain yliopistosarjoissa. Vuodet 2014–2016 hän vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Keller pelasi kauden 2015–2016 aikana CCM/USA Hockey All-American Prospects Gamessa.
Arizona Coyotes varasi Kellerin koko NHL:n varaustilaisuuden seitsemäntenä pelaajana kesällä 2016. Hän siirtyi kaudeksi 2016–2017 Bostonin yliopistojoukkueeseen. Keller oli tehoilla 21+24=45 joukkueensa paras pistemies ja maalintekijä sekä jakoi sisäisen syöttöpörssin voiton Patrick Harperin kanssa. Hän jakoi Hockey Eastin maalipörssin kuudennen sijan neljän muun pelaajan kanssa ja sijoittui pistepörssissä kahdeksanneksi. Keller voitti myös BU:n sisäisen tehotilaston lukemalla +15. Hänet valittiin kauden päätteeksi sarjan vuoden tulokkaaksi, toiseen tähdistökentälliseen ja tulokkaiden tähdistökentälliseen.
Freshman -vuotensa jälkeen, maaliskuussa 2017 Keller teki kolmivuotisen tulokassopimuksen Arizona Coyotesin kanssa. Hän debytoi seuran NHL-joukkueessa jo samana päivänä 27. maaliskuuta 2017 vieraissa kotiseutunsa joukkuetta St. Louis Bluesia vastaan. Keller sai ottelussa jääaikaa 14.09 minuuttia.
Kanadalaisen Sportsnetin artikkelin mukaan Keller teki Coyotesin kanssa 4. syyskuuta  2019 kahdeksan vuoden ja vuosipalkaltaan 7,15 miljoonan dollarin jatkosopimuksen. Arizonasta Utahiin muuttanut ja Coyotesista Utah Hockey Clubiksi nimensä muuttanut seura nimesi Kellerin seurahistorian ensimmäiseksi kapteeniksi lokakuussa 2024.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2017 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Sveitsi 2015 | jääkiekko |  |
|  Pronssia | Grand Forks 2016 | jääkiekko |  |
Keller pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Keller voitti Yhdysvaltain sisäisen piste- ja syöttöpörssin tehoilla 3+8=11, joilla hän sijoittui koko turnauksen syöttöpörssissä toiseksi ja pistepörssissä kolmanneksi. Keller valittiin turnauksen tähdistökentälliseen ja valmennus valitsi hänet Yhdysvaltain turnauksen yhdeksi kolmesta parhaasta pelaajasta.
Keller pelasi myös alle 18-vuotiaiden MM-kilpailuissa vuosina 2015 ja 2016, joista ensimmäinen turnaus päättyi maailmanmestaruuteen ja jälkimmäinen pronssiin. Hän voitti koko vuoden 2016 turnauksen syöttöpörssin ja sijoittui pistepörssissä toiseksi Kanadan Tyson Jostin jälkeen tehoilla 4+10=14. Kellerin syöttömäärä on Yhdysvaltain yhden turnauksen ennätys, jonka hän jakaa vuoden 2015 turnauksessa myös kymmeneen syöttöpisteeseen yltäneiden Jeremy Braccon ja Matthew Tkachukin kanssa. Keller valittiin koko turnauksen arvokkaimmaksi pelaajaksi ja tähdistökentälliseen. Valmennus valitsi hänet Yhdysvaltain joukkueen yhdeksi kolmesta parhaasta pelaajasta. Keller valittiin myös Venäjää vastaan pelatun avausottelun päätteeksi että Tšekkiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän johtaa tehoilla 8+15=23 Yhdysvaltain kaikkien aikojen alle 18-vuotiaiden MM-kilpailujen syöttöpörssiä ja on kaikkien aikojen pistepörssissä toisena kolmen tehopisteen päästä Phil Kesselistä.
Keller pelasi myös World U-17 Hockey Challengessa marraskuussa 2014, jolloin hän voitti hopeaa. Keller voitti koko turnauksen piste- ja syöttöpörssin tehoilla 6+7=13 ja hänet valittiin turnauksen tähdistökentälliseen.
Pelityyli

The Hockey News -sivuston mukaan Kellerillä on erinomaiset hyökkäyspään vaistot ja hän on nopea liikkumaan. Sivuston mukaan Keller on sekä hyvä pelinrakentaja että maalintekijä. Hän ei ole kuitenkaan kovin isokokoinen ja Kellerin tuliisi lisätä voimaa saadakseen osoitettua täyden potentiaalinsa NHL-tasolla.
Kelleriä on yleisesti verrattu pienen kokonsakin vuoksi pelityyliltään Patrick Kaneen. Kane on samaistunut vertailuihin ja hänen itsensä mukaan Keller ei ole kovin isokokoinen, mutta hänellä on kyky luoda maalipaikkoja. Ennen Kellerin NHL-debyyttiä hänen vastustajajoukkueensa St. Louis Bluesin kommentaattori Darren Pang kertoi Kellerin olevan pienehköstä koostaan huolimatta älykäs kiekkoilija. Pang vertasi häntä pelityyliltään Patrick Kaneen sekä Johnny Gaudreauun.
Perhe

Kellerin pikkuveli Jake pelaa myös jääkiekkoa.
Bore X

Bore X voi tarkoittaa seuraavia turkulaisen Bore-varustamon omistuksessa olleita laivoja:
M/S Bore X, vuonna 1939 Bore-varustamolle valmistunut moottorirahtilaiva, joka luovutettiin 1945 sotakorvauksena Neuvostoliittoon ja sai siellä nimekseen Marshal Govorov. Poistettu Neuvostoliiton laivarekisteristä 1971. Oli aikanaan Suomen kauppalaivaston suurin alus.
M/S Bore X, vuonna 1963 Bore-varustamolle valmistunut moottorirahtilaiva, myytiin Islantiin 1973 ja nimekseen Saga. Oli vuodesta 1977 panamalaisen varustamon omistama nimellä Madimar, ajoi maaliskuussa 1981 karille ja jäi hylyksi Punaisella merellä Port Sudanin kaakkoispuolella.
M/S Bore X, vuonna 1972 Bore-varustamolle Rauma-Repola Oy:n Rauman telakalta valmistunut moottorirahtilaiva, jossa oli myös 12 matkustajapaikkaa. Oli Turku - Harwich-linjalla kunnes myytiin 1978 Rostockiin DDR:ään jossa sai nimekseen Beerberg. Vuodesta 1996 maltalaisen Feederman-varustamon omistama nimellä Feederman. Vuodesta 2003 laivan omistajana on ollut Jeddassa toimiva F.A.M.Baaboud-varustamo ja nimenä Dorrat Jeddah.
Daniel Southworth

| Daniel Southworth> Henkilötiedot |
| --- | --- |
Syntynyt: 2. syyskuuta 1974 (ikä 50)
Ammatti:  näyttelijä sijaisnäyttelijä
Näyttelijä
Taiteilijanimet:  Dan Southworth Dan SouthWorth
Aktiivisena:  1996–
Merkittävät roolit:  Eric Myers (Power Rangers Time Force)
Aiheesta muualla
Viralliset kotisivut
IMDb 
Daniel Southworth (s. 2. syyskuuta 1974) on yhdysvaltalainen näyttelijä ja itämaisten taistelulajien taitaja, joka tunnetaan roolistaan Eric Myersina, Quantum Rangerina televisiosarjassa Power Rangers Time Force.
Ura

Southworth harjoitteli pitkään eri kamppailulajeja, kuten taekwondota, kenpoa, judoa, jeet kune dota ja painia. Muutettuaan Pohjois-Carolinasta Los Angelesiin Southworth päätyi collegesta valmistumisen jälkeen elokuva-alle. Hän päätyi työskentelemään näyttelijänä ja sijaisnäyttelijänä, tehden stuntteja muun muassa televisiosarjoihin ja elokuviin, kuten Martial Law, Skorpionikuningas, Smokkimies, Hidalgo ja Broken Path.
Näyttelijänä Southworth esiintyi aluksi elokuvissa, kuten Looking for Bruce ja Rendezvous, kunnes päätyi vuonna 2001 televisiosarjaan Power Rangers Time Force. Sarjan jälkeen Southworth on esiintynyt pääosin toimintaelokuvissa ja muutamissa televisiosarjoissa, kuten Siskoni on noita ja Broken Path. Hänellä oli myös monipuolinen rooli videopelissä Devil May Cry 3, jossa Southworth toimi hahmonsa Vergilin äänenä ja esitti hahmot liikkeet videopeliin.
Betoniraudoitus

Betonin raudoitusta.
Raudoitusta käytetään vahvistamaan betonista valmistettavien rakenteiden tai rakennelmien kuten siltojen lujuutta vaativia osia. [lähde? ]
Yksinomaan betonista valetun rakenteen vetomurtolujuus on hyvin pieni verrattuna sen puristuslujuuteen. Ilman raudoitusta ei olisi mahdollista valmistaa tarvittavan lujuisia etenkään vaakasuoria kantavia teräsbetonirakenteita, kuten palkkeja. Teräksen vetomurtolujuus on huomattavasti suurempi kuin betonin ja terästä sekä betonia yhdistämällä on mahdollista saavuttaa tarvittava lujuus.[lähde? ]
Raudoittamiseen yleisimmin käytettävää terästankotyyppiä kutsutaan harjateräkseksi. Lattioissa ja vastaavissa etenkin paikallavalettavissa rakenteissa käytetään raudoitukseen myös metalliverkkoa. Sen tehtävänä on lujittamisen ohella ehkäistä kutistumishalkeamia.[lähde? ]
Teräs sopii raudoitusmateriaaliksi paitsi hintansa myös muiden ominaisuuksiensa vuoksi: sen pituuden lämpötilakerroin on hyvin lähellä betonin kerrointa. Raudoituksessa käytettävät teräslaadut ovat sellaisinaan korroosioalttiita, mutta raudoituksena käytettäessä betonointi suojaa niitä ruostumiselta. Ruostumisen vuoksi teräsbetonin valmistuksessa ei käytetä terästä ruostuttavia suoloja sisältävää meri- tai muuta mineraalipitoista vettä.[lähde? ]
Raudoitteita valmistavat Suomessa muun muassa Tammet ja Flinkenberg steel.[lähde? ]
Betoniraudoite voidaan valmistaa teräksen lisäksi myös ruostumattomasta teräksestä, lasikuidusta ja erilaisista komposiittikuiduista. Toistaiseksi muita kuin teräksisiä raudoitteita käytetään lähinnä erikoiskohteissa.
Betoniteräksien ominaisuudet

Betoniteräksille määritetään eurooppalaisessa standardisoinnissa seuraavat ominaisuudet:
koot ja niiden toleranssit
tartuntaominaisuudet
hitsattavuus
myötölujuus
vetolujuuden ja myötölujuuden suhde
murtovenymä
taivutettavuus
väsymislujuus.
Lisäksi betoniteräsverkoille pitää määritellä liitosten lujuus.
Aiheesta muualla

Wikimedia Commonsissa on kuvia tai muita tiedostoja aiheesta .
Flinkenbergin raudoitetehdas
Boreal Kasvinjalostus

| Boreal Kasvinjalostus Oy |
| --- | --- |
Yritysmuoto:  osakeyhtiö
Perustettu:  1994 Hankkijan ja MTT:n kasvinjalostuksesta
Kotipaikka:  Jokioinen, Suomi
Toiminta-alue:  Jokioinen
Toimiala:  kasvinjalostus
Omistaja:  Suomen valtio (65,0 %)
Kotisivu:  boreal.fi
Infobox OKVirheellinen NIMI-arvo: 
Boreal Kasvinjalostuksen jalostama perunan Timo-lajike.
Boreal Kasvinjalostus Oy on kasvinjalostusta harjoittava yhtiö. Se perustuu Hankkijan kasvinjalostuksen ja valtion Maatalouden tutkimuskeskuksen kasvinjalostuslaitoksen toiminnan yhdistämiseen. Toiminta alkoi jälkimmäisen tiloissa vuonna 1994 Jokioisissa. Sen ja edeltäjiensä kehittämistä perunalajikkeista Satu kaupallistettiin vuonna 1995 sekä Sini ja Suvi vuonna 1997. Boreal Suomen Kasvinjalostus Oy muuttui vuonna 2000 Boreal Kasvinjalostus Oy:ksi. [lähde? ]
Boreal Kasvinjalostuksen perunalajikkeita ovat Hankkijan Timo (1975 Hankkijan kasvinjalostus), Hankkijan Tanu, Hankkijan Tomppa, Satu (1995 Boreal Suomen Kasvinjalostus), Sini (1997 Boreal Suomen Kasvinjalostus) ja Suvi (1997 Boreal Suomen Kasvinjalostus).